《德清溪南山水》
明代·陆深

连朝积雨喜新晴，渡水登山取次行。南斗星辰奠吴越，东风烟浪接蓬瀛。

半生酒盏元无分，二月花枝太有情。回首好山千万叠，青云长傍涧松明。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。